האיש במעיל השחור
צרצר מצרצר, מן הרוח איוושה, ; יש שמלה מכותנה על החוט יבשה. ; חלון כמו פירצה ועץ מיפן, ; כפוף לאחור מסופת הוריקן. ; לא מילה או מכתב, לא מבט לאחור, ; היא הלכה עם האיש במעיל השחור. ; מישהו ראה אותו בפרברים, ; משוטט כמו חתול ליד אולם ריקודים. ; הסתכל בעיניה כששאלה בשימחה, ; אם רוצה הוא לרקוד, פניו- מסיכה. ; מהתנ"ך, הם אמרו, הוא ציטט, מהמקור, ; מאובק היה האיש במעיל השחור. ; המטיף אז דיבר, הוא נשא אז דרשה: ; "מצפונו של אדם הוא מושחת ומרושע. ; אל תסמוך עליו שיאיר דרכך ; כשמי שחייב לספקו- זה אתה." ; קשה לבלוע את זה ואת הפה גם לסגור- ; נתנה ליבה לאיש במעיל השחור. ; לא טועים בחיים, אנשים כך אומרים. ; זה נכון, לפעמים כך נראים החיים. ; אבל איש אינו מת או חי, רק צף על פני אור, ; היא עזבה עם האיש במעיל השחור. ; יש אד על המים, עוד מיוני נשאר, ; תחת סהר גבוה יש עץ שנעקר. ; הדופק, התנודות, והרצון הרוטט, ; מישהו בחוץ מכה סתם סוס מת. ; לא מילה או מכתב, שיהיה מה לזכור- ; היא הלכה עם האיש במעיל השחור.; 